Den forgangne sæson har været den bedste nogensinde for travkusken Flemming Jensen fra Aalborg. Det blev belønnet ved Hestesportens Galla lørdag aften.

Flemming Jensen vandt både prisen som årets travkusk og årets træner. Sæsonen har budt på to derbysejre, talrige V75-sejre og en række fremragende kuskepræstationer, hvilket altså blev belønnet ved lørdagens hestegalla. Flemming Jensen modtog yderligere to priser for sin hest Mathilde Trøjborg, der blev kåret til "årets hest" og "årets ældre hest".